Mohd Anwar Mohd Nor

Laksamana (B.) Tan Sri Dato' Sri **Mohd Anwar bin** Haji **Mohd Nor** (lahir 3 Disember 1951) ialah ahli politik, tokoh perniagaan dan pegawai tentera laut veteran Malaysia, beliau merupakan bekas Panglima Angkatan Tentera Malaysia yang bersara pada 31 Januari 2007. Beliau merupakan Panglima Angkatan Tentera pertama yang dilantik daripada Tentera Laut Diraja Malaysia (TLDM). Beliau juga merupakan ahli lembaga pengarah kepada syarikat pengawal keselamatan, Sovereign Maritime Services Sdn Bhd yang mempunyai kes besar di Jabatan Tenaga Kerja ketika ini. 

Selama lebih lima dekad, jawatan Panglima Angkatan Tentera Malaysia secara tradisinya dilantik daripada kalangan pemimpin Tentera Darat Malaysia (TDM). Begitu juga selepas persaraan beliau, jawatan tersebut diambil alih pula oleh Jeneral Tan Sri Abdul Aziz Hj Zainal, Panglima Tentera Darat (PTD) sebelum itu. Memandangkan jawatan itu dipegang semula oleh Jeneral daripada Tentera Darat Malaysia (TDM), pelantikan Tan Sri Mohd Anwar sebagai Panglima Angkatan Tentera merupakan sesuatu yang unik setakat ini.

## Penglibatan awal
Mohd Anwar menyertai TLDM pada tahun 1969. Anak kelahiran Alor Gajah, Melaka ini mendapat latihan awal di HM Naval Base Secondary School, Singapura. Pada tahun 1981, beliau telah dihantar mengikuti kursus di Naval Staff College, Rhode Island di Amerika Syarikat.

Kepimpinan beliau teserlah dengan terlantiknya beliau ke jawatan-jawatan penting dalam TLDM. Mohd Anwar pernah menjadi pegawai memerintah KD Pelandok, menjadi juruiring Seri Paduka Baginda Yang Di-Pertuan Agong ke-IX dan ke-X. Setelah dinaikkan pangkat ke Laksamana Pertama beliau memegang pula jawatan Inspektor Jeneral Markas Tentera Laut dan kemudiannya sebagai Panglima Wilayah Laut II. Beliau juga pernah menjadi komandan Maktab Pertahanan Angkatan Tentera. Beliau dinaikkan pangkat ke Laksamana Muda seterusnya menjawat jawatan Panglima Armada. Setelah itu beliau sekali lagi dinaikkan pangkat Laksamana Madya dan dilantik menjadi Timbalan Panglima Tentera Laut pada tahun 2002.

## Panglima tertinggi

Pada 12 Ogos 2003 Mohd Anwar dilantik menjadi Panglima Tentera Laut dan dinaikkan ke pangkat Laksamana penuh. Laksamana Tan Sri Mohd Anwar mencipta sejarah apabila dilantik ke jawatan Panglima Angkatan Tentera pada 29 April 2005 menggantikan Jeneral Tan Sri Mohd Zahidi bin Haji Zainuddin. Beliau memecah tradisi memandangkan sebelumnya jawatan itu dimonopoli oleh pegawai-pegawai tertinggi Tentera Darat Malaysia. Perlantikan ini dilihat banyak pihak sebagai bersesuaian dengan perubahan keadaan semasa dan konsep rangka kerja Pasukan Angkatan Bersama yang ditubuhkan tahun sebelumnya. Ketika memegang teraju Angkatan Tentera Malaysia, beliau banyak menyentuh konsep kebersamaan ataupun *jointness* dalam operasi ATM melalui ucapan-ucapan beliau. Beliau juga meneruskan usaha-usaha memperkaya ilmu pengetahuan warga ATM melalui konsep *K-Force* yang dicetuskan oleh Jeneral Tan Sri Zahidi. Sebagai seorang panglima beliau sendiri memiliki ijazah Sarjana Sains EBM daripada Universiti Warwick.

## Persaraan
Beliau telah digantikan oleh Jeneral Tan Sri Dato' Sri Hj Abdul Aziz Hj Zainal dari Tentera Darat mulai 1 Februari 2007. Beliau telah menulis karya yang bertajuk *On Command and Leadership* yang merangkumi pengalaman beliau dan petikan ucapan-ucapan sewaktu berkhidmat dengan ATM. Beliau kini merupakan pengerusi Lembaga Tabung Angkatan Tentera (LTAT) Malaysia. Beliau kini menjadi salah seorang daripada pengarah syarikat keselamatan, Sovereign Maritime Services Sdn Bhd yang mengalami masalah untuk membayar pekerja - pekerjanya. Sejak hujung tahun 2024, gaji yang dibayar tidak sama dengan apa yang ditulis di dalam slip gaji. Bayaran kerja lebih masa juga tidak diberikan walaupun telah tertera di dalam slip gaji mereka. Sehingga kini (September 2025), kes ini masih didalam siasatan Jabatan Tenaga Kerja. Sepanjang kes berlangsung, pekerja dipaksa tukar tempat yang sangat jauh, duit gaji pendahuluan tidak diberi dan banyak lagi perkara diskriminasi berlaku. 

## Pelantikan Sebagai Senator
Beliau berkhidmat sebagai Ahli Dewan Negara (Senator) lantikan Yang di-Pertuan Agong selama tempoh tiga tahun atau sepenggal iaitu dari 27 April 2015 hingga 26 April 2018.

## Penghormatan <small></small>
* Amerika Syarikat: LOM
* Brunei: D.P.K.T.  
* Filipina: PLH 
* Indonesia: Yudha Dharma Utama
* Itali: OMRI 
* Malaysia: P.G.A.T., P.M.N., P.S.A.T., P.S.D., S.J.M.K., S.S.A.P., S.S.I.S., S.P.T.S., D.H.M.S., D.C.S.M., D.P.M.S., D.P.T.S., P.A.T., J.S.M., J.S.D., P.M.P., K.A.T., K.M.N., B.K.T., P.P.S., P.P.A.
* Pakistan NI(M) 
* Perancis: OLH 
* Thailand: White Elephant, First Class Knight Grand Cross 

## Rujukan